Bolton
Store norske leksikon,Geografi,Verdens geografi,Europa,Storbritannia og Nord-Irlands geografi
Bolton er en by i Storbritannia, England, i grevskapet Lancashire, omlag 18 kilometer nordvest for sentrum av Manchester. Byen ligger i det store kullfeltet vest for fjellområdet Penninene og hadde 194 189 innbyggere i 2011. Bykommunen hadde et folketall på 276 786 og Bolton er administrasjonssentrum.
Fra slutten av 1700-tallet har Bolton vært et viktig senter for tekstilindustrien, og da særlig bomull. Samtidig med den industrielle revolusjonen vokste byen kraftig og hadde på begynnelsen av 1900-tallet over 36 000 ansatte innen tekstilbransjen, men ved utløpet av det tjuende århundre har denne industrien praktisk talt forsvunnet.I dag har turisme og andre servicenæringer samt datateknologi overtatt, og sentrum preges av kjøpesentre, markeder, restauranter og kafeer. Bolton har dessuten fortsatt en liten del tradisjonell industri tilbake, så som papirproduksjon, stålstøperier og tekstilproduksjon. Mange av de gamle industriområdene blir konvertert til boliger eller forretningslokaler.